Тегін дәрі-дәрмек жөніндегі байланыс орталығына ұялы телефон арқылы қоңырау шалуға болады
"Тегін дәрі-дәрмек жөніндегі байланыс орталығына ұялы телефон арқылы қоңырау шалуға болады" | "https://abai.kz/post/87956"
TITLE: Тегін дәрі-дәрмек жөніндегі байланыс орталығына ұялы телефон арқылы қоңырау шалуға болады
URL: https://abai.kz/post/87956
META: "Тегін дәрі-дәрмек жөніндегі байланыс орталығына ұялы телефон арқылы қоңырау шалуға болады" | "https://abai.kz/post/87956"
DATE: 28.03.2019
AUTHOR(s): Abai.kz
TOTAL WORDS: 216
TEXT: Тегін дәрі-дәрмекпен қамтамасыз ету мәселелері жөніндегі байланыс орталығы 1439 қысқа нөмірі бойынша қалалық және де ұялы телефондар үшін қолжетімді болды. Байланыс орталығының операторлары жүгінген пациенттерге тегін берілетін қажетті дәрі-дәрмектерді жеткізу мерзімі мен күні туралы ақпарат береді. Байланыс орталығының операторлары әрбір шағымды егжей-тегжейлі талдайды, дәрі-дәрмек алуда іркіліс себептерін анықтайды, ал Бірыңғай дистрибьютордың өңірлік өкілдері медициналық ұйымдармен бірлесіп, дәріханаларға қажетті препараттарды жедел жеткізуді ұйымдастырады. «СҚ-Фармация» ЖШС Басқарма төрағасының міндетін атқарушы Берік Шәріптің айтуынша, байланыс орталығы іске қосылған сәттен бастап 1439 қысқа нөміріне 10 мыңнан астам қоңырау келіп түсті, оның ішінде ағымдағы жылдың бірінші тоқсанында 5 мыңнан астам қоңырау келіп түсті. «Байланыс орталығының операторлары дәрі-дәрмектердің түсу мерзімі туралы ақпарат беріп қана қоймай, сондай-ақ, тіпті егер емхананың өзі қандай да бір себеппен дәрі-дәрмектің көлеміне тапсырыс бермесе немесе  жеткіліксіз  тапсырыс берсе де, өтінімді қалыптастыру және тез арада жеткізуді ұйымдастыру мәселесін шешу үшін бірден іркілістер байқалатын медициналық ұйыммен байланысады», - деп түсіндірді Берік Шәріп. Бірыңғай дистрибьютор басшысының айтуынша, аймақтық өкілдер мәселенің шешілгені туралы байланыс орталығын хабардар еткеннен кейін және дәрі-дәрмекпен қамтамасыз етудің ақпараттық жүйесінде препараттардың босатылуы көрсетілсе де, байланыс орталығының операторлары пациенттің дәрі-дәрмекті алғанын мониторинг жасау үшін  қайтадан байланысады. «Біз үшін әрбір препараттың өз пациентіне жетуі және қазақстандықтардың ТМККК шеңберінде өздеріне тиесілі барлық дәрі-дәрмектерге еркін қол жеткізуі маңызды, сондықтан халықпен кері байланысқа көп көңіл бөлеміз», - деп атап өтті Берік Шәріп. Abai.kz
